ET Euroopa Liidu Teataja C 290/20

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 290/04)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“KARLOVARSKÝ SUCHAR”

EÜ nr: CZ/PGI/005/0404/20.10.2004

KPN ( ) KGT ( X )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda toote spetsifikaadi täisversiooniga, mille võib saada 1. jaos viidatud riigiasutusest või Euroopa Komisjonist. (1)

1. Liikmesriigi pädev asutus:

Nimi: Úřad průmyslového vlastnictví Aadress: Antonína Čermáka 2a CZ-160 68 Praha 6 Telefon: (420) 220 38 31 11 Faks: (420) 224 32 47 18 E-post: posta@upv.cz

2. Rühm:

Nimi: CORNIA, spol. s r.o. Aadress: Vítězná 42, CZ-360 09 Karlovy Vary Telefon: (420) 353 43 38 26 Faks: (420) 353 22 35 65 E-post: cornia@iol.cz Koosseis: tootjad/töötlejad ( X ) muud ( )

Tegemist on erandiga nõukogu määruse (EÜ) nr 510/2005 artikli 5 lõikest 1, kuna geograafilises piirkonnas tegutseb ainult üks tootja. Komisjoni määruse (EMÜ) nr 2037/93 artiklis 1 sätestatud nõuded on täidetud.

3. Toote liik:

Rühm 2.4: Leib, valikpagaritooted, koogid, kondiitritooted, küpsised ja muud pagaritooted — kuivikud

4. Toote spetsifikaat (artikli 4 lõikes 2 sätestatud nõuete kokkuvõte):

4.1 Nimi: “Karlovarský suchar”

4.2 Kirjeldus: Tegelikult toodetakse kaht liiki toodet “Karlovarský suchar”: “Karlovarský suchar special” ja “Karlovarský suchar dietní”.

Kuju: piklikust valgest leivast lõigatud viilud, mille korrapärane kuju vastab küpsetusvormi kujule; kuivikute kuju on kirjeldatud ka punktis 4.5 “Tootmismeetod”.

Välimus: ühtlaselt poorne, läbi küpsetatud, sileda pinnaga, mure, hästi kuivatatud, ei tohi olla kõrbenud ega sisaldada võõraid aineid.

Värvus: kuldpruun, mitte liiga tume.

Maitse: meeldiv leiva maitse, mitte mõru ega hapu, tootel ei või olla muud kõrvalmaitset.

Lõhn: leivale omane lõhn, tootel ei või olla rääsunud ega mingit muud võõrast lõhna.

Toode valmistatakse järgmistest toorainetest:

Toode “Karlovarský suchar special”: nisujahu, Karlovy Vary mineraalvesi, joogivesi, jahuparandaja, suhkur, tahkestatud taimerasv, pärm, söögisool, munakollasepulber, Karlovy Vary mineraalsool.

Toode “Karlovarský suchar dietní”: nisujahu, Karlovy Vary mineraalvesi, joogivesi, jahuparandaja, tahkestatud taimerasv, pärm, söögisool.

Toodet müüakse 200 grammi mahutavates pappkarpides.

4.3 Geograafiline piirkond: Karlovy Vary piirkond ning seda ümbritsevad kommuunid: Karlovy Vary, Šemnice, Kyselka, Velichov, Ostrov, Hroznětín, Mezirolí, Stará Role ja Karlovy Vary.

4.4 Päritolutõend: Tootja peab registrit tooraine tarnijate kohta. Samuti on tal saatelehed ja arved kõikide toorainete, eelkõige toote oluliste koostisosade (Karlovy Vary mineraalvee ja Karlovy Vary mineraalsoola) kohta. Lisaks peab tootja registrit valmistoote ostjate kohta. Igal toote pakendil peab olema märgitud tootja nimi ja aadress, et tagada toote jälgitavus.

Spetsifikaadi järgimiseks viib ettevõtte tehnoloog iga kuue kuu järel läbi sisekontrolli. Eelkõige kontrollitakse tootmise tehnoloogiat. Iga tootepartii puhul kontrollitakse nn kõige olulisemaid näitajaid, s.o temperatuuri tootmisetapi jooksul ja selle kestust.

Spetsifikaadi järgimisega seotud väliskontrolli viib läbi kõrgem kontrolliasutus, s.o riikliku põllumajandus- ja toiduameti (Státní zemědělská a potravinářská inspekce) Plzeňi piirkondlik inspektsioon. Kontrollitakse muu hulgas hügieeninõuete täitmist, kõige olulisemaid näitajaid ja toote eriomadusi.

Üldkontroll: kogu tootmisprotsessi kontrollitakse pidevalt ja eelkõige hõlmab see kasutatavaid tooraineid, tootmise ettevalmistamist, tootmisprotsessi, hügieeninormide ja mikrobioloogiliste näitajate järgimist ning valmistooteid.

4.5 Tootmismeetod: Toodet “Karlovarský suchar” valmistatakse eespool nimetatud toorainest.

Põhitooraineid (Karlovy Vary mineraalvett ja Karlovy Vary mineraalsoola) saadakse piiritletud geograafilisest piirkonnast. Tooraineid töödeldakse ning kõik tootmis- ja pakendamisetapid toimuvad kõnealusel piiritletud piirkonnas.

Karlovy Vary mineraalvesi peab olema värske, mistõttu peab tootmine toimuma piiritletud geograafilises piirkonnas.

Karlovy Vary mineraalvesi kuulub vesinikkarbonaadi-, sulfaadi-, kloriidi-, naatriumi- ja süsihappegaasisisaldusega mineraalvete hulka, mille mineraliseerumise üldmäär on ligikaudu 6,45 g/l ja mineraalisisaldus on 560–980 mg/l.

Karlovy Vary mineraalsool on naatrium- ja kaaliumsulfaadi ning naatriumbikarbonaadi segu.

Toote “Karlovarský suchar” valmistamine:

Tainas valmistatakse ilma hapendamata (kergitusainena kasutatakse pärmi). Toorained segatakse taignasegistis sooja veega. Seejärel valmistatakse taignasõtkuris pooltahke tainas, mis jäetakse seisma. Pärast seismist lõigatakse tainas taignalõikuris piklikeks viiludeks ja asetatakse rasvatatud küpsetusvormi, kus sellel lastakse kerkida. Pärast kerkimist asetatakse viilud ilma kaaneta küpsetusvormis ahju, piserdatakse taigna aurustamiseks veega ja küpsetatakse. Pärast küpsetamist võetakse tooted küpsetusvormist välja ja asetatakse alusele jahtuma. Seejärel lõigatakse need väikesteks viiludeks, mis asetatakse ahju ja grillitakse. Väikesed grillitud viilud asetatakse karpidesse ja pärast nõuetekohast jahutamist pakitakse paberiga tugevdatud fooliumümbrikusse. Sedasi pakitud kuivikud asetatakse väikestesse trükitud pappkarpidesse, mis omakorda asetatakse suurde kasti. Toode kaalub 200 grammi, kusjuures kaal võib kõikuda kuni 7 %. Suletud karpe transporditakse puhtas väikeveokis.

Kõnealune nõuetekohane tootmine peab toimuma punktis 4.3 määratletud territooriumil ja toodet tuleb pakendada tootmiskohas, arvestades selle õrnust ja tundlikust ümbritseva niiskuse suhtes ning et tagada toote parim jälgitavus.

4.6 Seos: Toode “Karlovarský suchar” on Karlovy Varyga ajalooliselt seotud ainulaadne toode. Tegemist on tootega, mis moodustab ühe osa Karlovy Vary eripärast lisaks selle balneoteraapilisele ravile ja mineraalveele. Samuti aitab see kaasa Karlovy Vary tervisvete ülemaailmsele tuntusele.

Toote nimi “Karlovarský suchar” osutab selle tihedale seosele Karlovy Varyga.

Tootja kasutab traditsioonilist, juba kümmekond aastat muutumatuna püsinud tootmismeetodit. Toote kvaliteedis on oma osa nii kohalikelt toorainetel (Karlovy Vary mineraalvesi ja Karlovy Vary mineraalsool) kui ka kohalikel traditsioonidel ja kogemustel.

Toode sisaldab Karlovy Vary mineraalvett ja toode “Karlovský suchar special” sisaldab sellele lisaks ka Karlovy Vary mineraalsoola. Karlovy Vary mineraalvesi peab olema värske. Vesi pärineb Karlovy Vary mineraalveeallikatest, mis kuuluvad maailma kõige tähtsamate ja tuntumate mineraalveeallikate hulka. Asjaolu, et allikad tõusevad pinnale just kõnealuses piirkonnas, tuleneb maakoorelõhedest ja oluliste murrangute ristumisest Karlovy Vary mineraalveeallikate ümbruses. Karlovy Vary mineraalvesi parandab ja kiirendab seedimist ning imendumist soolestikus.

Toode on registreeritud Tšehhi Vabariigi päritolunimede registris 1.2.1974 (numbri 4 all), samuti 22.11.1967 Lissaboni lepingu kohases rahvusvahelises registris (numbri 4 all).

1974. aastal auhinnati toode näitusel EX PLZEŇ kuldpitseriga.

Praegune tootja on eelmise tootja õigusjärglane; õigusjärgsus tagati erastamise käigus.

4.7 Kontrolliasutus:

Nimi: Státní zemědělská a potravinářská inspekce, Inspektorát v Plzni Aadress: Jiráskovo náměstí 8 CZ-308 58 Plzeň 8 Telefon: (420) 377 24 45 97 Faks: (420) 377 45 52 29 E-post: plzen@szpi.gov.cz

4.8 Märgistus: Pakendil peab olema märgitud nimetus “Karlovarský suchar”. Märgistuse asukohta, kirjaviisi, värvust jne ei ole kindlaks määratud.

4.9 Riiklikud nõuded: —

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.